Shalom ja tere õhtust!
Eetris on TV7 lisraeli Uudised Jeruusalemmast.
Põhiteemad -
Kuudepikkuse vaikuse järel
tulistati eile õhtul Gazast Lõuna-Iisraeli rakett.
USA asepresident Biden lubas Iisraelile sõjaväevarustust,
et aidata säilitada sõjalist edumaad Lähis-Idas.
Šveitsis jätkuvad teist päeva tuumakõnelused.
Kuudepikkuse vaikuse järel
tulistati eile õhtul Gazast Lõuna-Iisraeli rakett.
Rakett plahvatas avaalal Sha'ar HaNegevi maakonnas.
Keegi viga ega kahju ei saanud.
Vastuseks ründas Iisraeli armee
üht Hamasi positsiooni Põhja-Gazas.
Palestiina allikate teatel tabasid Iisraeli mürsud avaala
Beit Hanouni rajoonis, kust tulistati rakett Iisraeli.
IDF avalduse teatel ei aktsepteeri nad ühtki rünnakut
Iisraeli elanike julgeoleku rikkumiseks.
IDF esialgse juurdluse järgi Hamas raketitules ei osalenud.
See lähtus tõenäoliselt sektori mässuliste elementide seast.
Siiski ei luba Iisrael raketitule tõttu
palvetajaid Jeruusalemma Templimäele.
USA ja Iisrael püüavad pingeid leevendada.
USA asepresident Biden lubas Iisraelile sõjaväevarustust,
et aidata säilitada juudiriigi sõjalist edumaad Lähis-Idas,
ja tõotas, et mis tahes tuumalepe Iraaniga tagab Iisraeli julgeoleku.
Valge Maja püüab leevendada pingeid peaminister Netanyahuga
ja Bideni sõnul saadab USA oma liitlasele tuleval aastal
uusi F-35 hävitajaid.
Olete kõik kuulnud Iron Dome'ist, kuid te ehk ei tea,
et järgmisel aastal saadame Iisraeli F-35 Joint Strike Fighteri,
meie parima hävitaja, mis teeb Iisraelist ainsa riigi Lähis-Idas,
kes seda 5. põlvkonna õhusõidukit omab.
See on minu president.
Ta mõistab Iisraeli vajadust õigusele ja võimele end kaitsta.
Samal ajal lubab ta Iisraeli selja taga seista
ja sellele võime loota.
Kui lõplik lepe ei täida presidendi nõudeid,
me ei allkirjasta seda.
Lõplik lepe peab peatama Iraani tee pommi juurde.
Ilma selleta lepingut ei tule.
Lõplik lepe peab kindlustama aastase puhveraja
vähemalt kümneks aastaks. Ilma selleta lepingut ei tule.
Lõplik lepe peab sisaldama sanktsioonide astmelist kaotamist
seotuna Iraani tõsiste sammudega piirata oma tuumaprogrammi.
Ilma selleta lepingut pole.
Lõplik leping peab andma kontrollitava garantii
rahvusvahelisele kogukonnale,
kindlustamaks, et Iraani programm on tulevikus rahumeelne.
Ilma selleta lepingut ei tule.
Ja kui Iraan petab kasvõi korra ja sirutub tuumarelva järele,
jäävad kõik olemasolevad reageerimisvõimalused lauale,
armee räägib teile, ja veel rohkem.
Bideni kommentaarid kõlasid Iisraeli Iseseisvuspäevapeol
Washingtoni saatkonnas.
Pooled püüavad ilmselgelt leevendada
viimasel ajal ülekuumenenud ja salvavaid sõnavahetusi
president Obama ja peaminister Netanyahu vahel
seoses Iraani tuumakõneluste ja Obama Lähis-Ida poliitikaga.
Maailma suurima moslemiriigi Indoneesia president Joko Widodo
kohtus Aasia-Aafrika konverentsi raames
Iraani ja Põhja-Korea juhtidega.
Widodo ja Iraani president Rouhani arutasid majanduskoostöö tõhustamist
ja Indoneesia avaldas toetust võimalikule tuumaleppele,
mis kaotaks Iraani-vastased sanktsioonid.
Šveitsis jätkuvad tuumakõnelused Iraani ja P5+1 (USA, Venemaa,
Hiina, Prantsusmaa, Inglismaa ja Saksamaa) vahel.
Iraani asevälisminister Araqchi kordas Iraani positsiooni,
mille järgi lõplik tuumalepe on võimalik vaid juhul,
kui samal ajal kaovad
Iraani majandust halvanud sanktsioonid.
Usume, et lahenduses, milleni Lausanne'is jõudsime,
oli kristallselge, et kõik majandus- ja rahandussanktsioonid
lõpetatakse JCPoA jõustamisel.
See otsus on juba tehtud.
Nüüd peame selgeks tegema,
kuidas see täpselt juhtub.
Me ei usu järk-järgulisse sanktsioonidekaotamisprotsessi.
Kõik tuleb kaotada või lõpetada kohe,
kui JCPoA kehtima hakkab.
Iraani delegatsioon on kohtunud P5+1 esindustega,
sh USA asekantsleri Shermaniga.
USA tegi väidetavalt selgeks,
et mis tahes lõpplepingus kaotatakse Iraani sanktsioonid järk-järgult.
Iraani Välisministeeriumi esindaja sõnul toimus viimastel päevadel
Teherani ja Washingtoni vahel mitmeid telefonivestlusi.
Tema sõnul tuleb arutada võimaliku tuumaleppe detaile
ja ta kordas Iraani asevälisministri märkusi,
et kõik sanktsioonid tuleb kaotada lepingu osana.
Mõlemad pooled, nii USA kui Iraan,
tegid aeg-ajalt telefonikõnesid
tuumakõneluste teemal.
Ilmselt puudutavad nad ka regionaalseid küsimusi,
kuid kõnelused keskenduvad üksnes Teherani tuumaprogrammile.
Tuumalepingu osas
tuleb uurida üldsätteid ja detaile.
Selles aspektis on kõnelused väga delikaatsed.
Nagu teatasime,
tuleb lepingu päeval kaotada kõik sanktsioonid.
Välisministeeriumi esindaja tervitas Saudi Araabia otsust
lõpetada Jeemenis õhukampaania
Iraani toetatud houthi mässuliste vastu
ja õhutas regiooni riike kiiresti humanitaarabi saatma.
Rünnakute lõpetamine
ja süütute inimeste tapmise lõpetamine on positiivne.
Näeme Jeemeni kriisis positiivset arengut.
Loodame, et saame võimalikult pea
humanitaarabi saata.
Iraani välisminister, Punane Rist ja teised organisatsioonid
uurivad võimalusi saata abi kas Iraanist
või teistest regiooni riikidest ja välismaalt.
Kuigi Saudi Araabia teatas, et koalitsiooni eesmärgid
Jeemeni šiiitlike moslemirühmituste ründamisel on saavutatud,
võitlus jätkub, kuna houthi väed on riigis suuri maaalu haaranud.
Saudide juhitud koalitsioonile surve avaldamiseks
tõi Iraan Jeemeni ranniku lähedale kaks sõjalaeva.
Saudi Araabia süüdistab Iraani houthide aitamises raha ja relvadega.
See ajendas USAd tooma piirkonda lennukikandjat,
väidetavalt selleks, et kindlustada regioonis kaubalaevade liiklus.
Rahvusvaheline Punase Risti Komitee
tervitas saudide juhitud õhurünnakute lõpetamist Jeemenis
ja väitis riigi humanitaarolukorda katastroofiliseks.
Jeemeni konflikt vajab hädasti poliitilist lahendust.
Julgustame seda otsima.
Vahepeal aga halveneb humanitaarolukord iga päevaga
ja on teatud aladel katastroofiline.
Õhutame kõiki osapooli hoolitsema, et kaitstaks naisi, mehi ja lapsi.
Õhutame neid taas aitama kaasa
hädavajalikule, erapooletule humanitaarsekkumisele.
Punase Risti piirkonnajuhi Robert Mardini sõnul
halveneb humanitaarolukord riigis iga päevaga
ning valitseb toidu, vee, kütuse ja ravimite defitsiit.
Aitäh vaatamast! Olen Jonathan Hessen.
Kena õhtut! Shabat shalom! Kohtumiseni esmaspäeval!
Tõlge: Monika Jaaguri